पाएं अपने शहर की ताज़ा ख़बरें और फ्री ई-पेपरडाउनलोड करें
अटल विश्वविद्यालय ने 20 से 25 मई के बीच कॉलेजों में ऑनलाइन परीक्षाएं शुरू कराने की तैयारी कर ली है। इस संबंध में नोटिफिकेशन अगले हफ्ते जारी हो सकता है। शहर के डिग्री कॉलेज में परीक्षाएं सेमेस्टर प्रणाली से होंगी। लॉकडाउन खत्म होने के बाद एग्जामिनेशन फॉर्म भरवाया जाएगा। लॉकडाउन में ए-4 पेपर समेत जरूरी स्टेशनरी मिलने में परेशानी होगी। इसे देखते हुए परीक्षाओं लॉकडाउन के बाद कराई जाएंगी।
एयू बिलासपुर ने स्टूडेंट्स को भी एग्जाम कराने की तैयारी के लिए कह दिया है, दरअसल दुर्ग के विश्वविद्यालय में परीक्षाएं शुरू कर दी गई हैं। रायपुर के भी विश्वविद्यालयों में परीक्षाएं इसी महीने कराने की घोषणा की गई है। इसे देखते हुए एयू भी अब परीक्षा कराने की तैयारी में है। जिले में 30 प्राइवेट और 13 सरकारी कॉलेज हैं। 43 कॉलेजों में 15 हजार स्टूडेंट्स परीक्षाओं में हिस्सा लेंगे। ऑनलाइन परीक्षा में एक दिन में दो-तीन क्लासेस की परीक्षा एक दिन में ही कराई जाएगी।
फार्म भरे जाने के 10 दिन बाद डिग्री कॉलेज में परीक्षा
डिग्री कॉलेज में बीए, बीएससी, बीकॉम के थर्ड सेमेस्टर और पांचवें सेमेस्टर और एमए और एमएससी में तीसरे सेमेस्टर का एग्जाम फार्म भी भरवाया जाना है। अटल विश्वविद्यालय के परीक्षा नियंत्रक प्रवीण पाण्डेय ने बताया कि रजिस्ट्रेशन होने के बाद उनका यूजर आईडी बन गया है। स्टूडेंट्स को च्वाइस सेंटर में जाकर एग्जाम फॉर्म भरवाना पड़ेगा। 10 दिनों के भीतर परीक्षा भी ले लिया जाएगा, उम्मीद हैं कि उनकी परीक्षा भी इस माह के अंत में लिया जाएगा।
दूसरा मौका भी मिलेगा
डिग्री कॉलेज के प्राचार्य डॉ अंजनी तिवारी ने बताया कि विश्वविद्यालय के अफसरों से बातचीत की गई है। अभी यदि कोई स्टूडेंट किसी वजह से एग्जाम नहीं दे पाता है तो उसे दोबारा मौका दिया जाएगा। पिछले साल भी ऐसा ही किया गया था। इसके अलावा स्टूडेंट्स को कॉलेजों की वेबसाइट या सोशल मीडिया ग्रुप्स के जरिए भी प्रश्नपत्र मिल जाएगा। उत्तर पुस्तिकाओं को डाक के जरिए कॉलेज भेजना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn